Nastavni predmet: Poslovne finansije

Broj časa: 54 i 55.

Nastavna jedinica: Finansiranje preduzeća putem emisije akcija

Najpoznatiji oblik nekreditnog finansiranja iz eksternih izvora jeste akcijski kapital. On se pribavlja prodajom posebnih hartija od vrednosti - akcija na tržištu.

Svaka akcija predstavlja jedinicu uloga u preduzeće i srazmeru vlasništva akcionara u akcionarskom preduzeću.

S aspekta preduzeća, prodaja akcija je pogodan oblik za pribavljanje velikih iznosa potrebnog kapitala, koji ne bi mogao da se pribavi (ili ne po tim uslovima) iz drugih izvora (kredit, akumulacija i dr.). Jednom pribavljen akcijski kapital ostaje trajno vezan za preduzeće.

Akcijski kapital preduzeća formira se emisijom običnih akcija. Ove akcije na tržištu hartija od vrednosti imaju svoju nominalnu vrednost. Kupci običnih akcija postaju akcionari koji se smatraju legalnim suvlasnicima preduzeća srazmerno broju akcija koje poseduju.

Može se zaključiti da je finansiranje preduzeća putem emisije akcija oblik finansiranja i pribavljanja kapitala koji je veoma zastupljen u savremenim tržišnim privredama sveta, a sve više i u našoj zemlji.

Zadatak: odgovoriti na pitanja

1. Kako se pribavlja akcijski kapital?

2. Kako kupci običnih akcija postaju akcionari?